د تيونس صدر د سياسي اړي گړي وروسته هيواد څخه تښتيدلى دى
په تيونس کې دگرانۍ په ضد داولسي مظاهرو او سياسي اړي گړي وروستو ددغه هيواد صدر زين العابدين بن علي اقتدار وزيراعظم ته سپارلى او جدې ته رسيدلى دى.
په تيونس کې دگرانۍ پر ضد داولسي مظاهرو او سياسي اړي گړي وروستو هيواد صدر زين العابدين بن علي هيواد څخه سعودي عرب ته تښتيدلى دى. د تېونس د اساسي شورې ویلي چې صدر زين العابدين همېش لپاره تللې دې او د پارلېمان سپېکر فوید مابازه په موقتي توگه د هېواد واک ترلاسه کړې دی. ښاغلې زين العابدين د جمعې په ورځ تېونس نه سعودي عرب ته تښتيدلى وؤ او تېره ورځ وزيراعظم محمد گهناؤچي ویلي وؤ چې هغه د قائمام صدر په حيثيت ذمه وارۍ سمبالې کړي دي. امريکا وائي دتيونس په وضعيت يې نظر ساتلى دى. په تيونس کې دڅو ورځو راهسې دبې روزگارۍ او بدعنوانۍ په ضد مظاهرې روانې وې، داولس دفشار څخه بچ کيدو لپاره صدر زين العابدين بن علي دحکومت ختمولو په ترڅ کې دوخت څخه وړاندې دپارلماني ټولټاکنو دنيټې اعلان کړى ؤ. داطلاعاتو ترمخه زين العابدين دجمعې په ماښام ديوې الوتکې په ذريعه دهيواد څخه تښتيدلى ؤ چې دسعودي ميډيا ترمخه دهغه الوتکه دسعودي عرب جدې هوائي ډگر باندې کوزه شوې ده. له دې وړاندې پوځ دتيونس ښار هوائي اډې بندې کړې او په گيره کې يې اخستې وې. دجمعې په ماښام په زرگونو خلکو پايتخت تيونس کې مظاهره وکړه چې دخورولو لپاره پوليسو داوښکو بهيولو گيس او کوتکماري وکړه. په هيواد کې دماښامې دشپږو بجو څخه تر سحر اوؤ بجو پورې کرفيو نافذ کړل شوې ده او دپاريدونکو کسانو دليدلو سره سم په گولۍ دويشتلو امر هم شوى ؤ،چې له دې وروستو صدر داولس دفشار له امله ملک پريښودو چې له دې وروستو اقتدار وزيراعظم سمبال کړى او دپارلمان سپيکر قائمقام وزيراعظم مقرر کړل شوى دى. صدر بن علي نوې انتظاميې څخه غوښتنه کړې ده چې په هيواد کې دې دبشري حقونو پاسداري وکړل شي. بل لوري ته امريکا، برطانيې او فرانس خپل وگړي تيونس ته دتگ څخه منعې کړي دي. بيگاه ټوله شپه په شوي اړي گړي کې دولس کسان وژل شوي دي چې له دې وروستو دوژل شوؤ کسانو شميره شپږ شپيتوؤ ته رسيدلې ده. سپينه ماڼۍ په تيونس کې داولس مخالفو کارروائيو غندنه کړې ده اؤ وئيلي يې دي چې امريکا دتيونس په وضعيت پوره نظر ساتلى دى. دسپينې ماڼۍ وياند مائيک هيمر وائي نوې انتظاميه دې دصدر علي غوښتنې ته پام وگرځوي او دبشري حقونو پاسداري وکړي.